ישיבת מליאה, כנסת 17, פרוטוקול מספר הישיבה הארבעים-וארבע של הכנסת השבע-עשרה, 2006-09-18 00:00

דליה איציק: אדוני השר, חברי חברי הכנסת, בוקר טוב, שבוע טוב.

דליה איציק: אני מתכבדת לפתוח את ישיבת הכנסת.

דליה איציק: היום יום שני, כ"ה באלול התשס"ו, 18 בספטמבר 2006.

דליה איציק: עוד הודיעני מזכיר הממשלה, כי בהתאם לסעיף 9(א)(7) לחוק הממשלה, הממשלה קבעה כי מיום 23 באוגוסט 2006, בהתאם לסעיף 24(ב) לחוק-יסוד: הממשלה, ימלא השר מאיר שטרית את תפקיד שר המשפטים, נוסף על תפקידו כשר הבינוי והשיכון.

דליה איציק: חברי הכנסת, אתמול נרצחה אשה בידי בעלה.

דליה איציק: כוכי תייר, זכרה לברכה, בת 51, נדקרה על-ידי בעלה בכל חלקי גופה לאחר שבוטל צו ההרחקה שהוצא נגד הבעל והוא שב לביתם המשותף.

דליה איציק: עוד רצח אכזרי, בלתי נתפס, בשרשרת בלתי נגמרת של אלימות כלפי נשים בתוך המשפחה.

דליה איציק: חברי חברי הכנסת, הנושא הראשון שיעלה היום לדיון בכינוס הפגרה הוא דוח העוני.

דליה איציק: לצערי, משפחות רבות נוספות מצאו השנה את עצמן מתחת לקו העוני.

דליה איציק: היה לי חשוב שנתכנס כאן היום, דווקא ערב ראש השנה, כדי לדון בדוח העוני.

דליה איציק: החגים נוטים להשכיח מאתנו את טרדות היום, ואת העוני הזה אסור לשכוח.

דליה איציק: התוצאה היא, שהפער בין החלשים במדינת ישראל לבין אלה שיש להם הולך ומעמיק.

דליה איציק: העוני הוא לא רק בעיה של העניים.

דליה איציק: צמצום מעגל העוני חייב להיות יעד לאומי ומשימה חברתית.

דליה איציק: חבל לי, חבל לי שארגוני המתנדבים, שעושים באמת עבודה רצינית, באים הרבה פעמים במקום הממשלה.

דליה איציק: אנחנו, חברי הכנסת, אני מבטיחה, נמשיך להעלות את הנושא על סדר-היום, כדי שלפחות בנתונים ובמספרים של הדוח הזה יהיה בשנה הבאה פחות ממה שיש בדוח השנה.

דליה איציק: אני קוראת לנו להמשיך ולפעול גם בשנה הבאה לחיזוק הקשר בין הציבור לנבחריו ולהצדיק את האמון שנתנו בנו הבוחרים לייצגם נאמנה.

דליה איציק: מחר ארים כוסית עם כל עובדי הכנסת.

דליה איציק: אומר להם בשמכם שאתם מאחלים להם שנה טובה.

דליה איציק: מסמכים שהונחו על שולחן הכנסת

דליה איציק: הודעה למזכיר הכנסת.

אריה האן: ברשות יושבת-ראש הכנסת, הנני מתכבד להודיעכם, כי הונחה על שולחן הכנסת הודעת שר הבריאות על מסקנות ועדת העבודה, הרווחה והבריאות בעקבות דיון מהיר בנושא: מחלת הפומפה, הצעתו של חבר הכנסת מוחמד ברכה.

אריה האן: ממצאי דוח העוני והקיצוצים בתקציב

דליה איציק: חברי הכנסת, ארבע הצעות על סדר-היום.

דליה איציק: הנושא הראשון: ממצאי דוח העוני והקיצוצים בתקציב, הוגש על-ידי סיעות הליכוד, מרצ-יחד, רע"ם-תע"ל, חד"ש ובל"ד.

דליה איציק: ינמק את ההצעה חבר הכנסת רן כהן, בבקשה.

דליה איציק: לרשותך עשר דקות.

רן כהן: גברתי היושבת-ראש, אדוני השר, חברות וחברי הכנסת, חג שמח ושנה טובה.

רן כהן: אני חייב להזכיר שבינואר האחרון, כאשר עליתי לדוכן להעלות את הנושא של דוח העוני, נכחו באולם רק ארבעה חברי כנסת, לא היה אף שר, וכמחאה לא נשאתי דברים וירדתי מהדוכן.

רן כהן: כמוני עשה גם חבר הכנסת אז, שאול יהלום.

רן כהן: הפעם יש שר וזה טוב מאוד.

רן כהן: לדעתי, שרי הממשלה חייבים לבוא לכאן אם נושא העוני, שהוא גולת הכותרת של הנושאים החברתיים, מעניין אותם.

משה כחלון: הם בחתונה של שלאף.

רן כהן: בחתונה של שלאף נמצאים כל מיני אנשים, יחד עם אריה דרעי.

רן כהן: אבל אני רוצה לגשת לנושא.

זבולון אורלב: אפילו בשקל אחד.

רן כהן: אפילו בשקל אחד, בוודאי.

רן כהן: בוודאי גם ב-10 שקלים או ב-50 שקלים.

רן כהן: ולכן כשאתם מדברים על מספרים ונתונים על קו העוני, כמעט תמיד אתם יכולים להגדיל את המספר הריאלי של העניים ב-30%, 40% או 50%, תלוי באיזו קבוצה, כי לא תמיד זה ניתן להגיע למספר מאוד מדויק.

רן כהן: אבל ללא ספק, מיליון ו-630,500 עניים מוגדרים "מתחת לקו העוני".

רן כהן: המספר הרבה יותר גדול מזה.

מיכאל איתן: זה לא בהכרח.

מיכאל איתן: במדינה שבה ההכנסה הממוצעת היא מיליון דולר לשנה, וחלק מקבלים 900,000, אז הם בקו העוני.

מיכאל איתן: לכן אני מציע לך לומר, שחוץ מהעניין היחסי של קו העוני היחסי, צריך להביא גם מדד אבסולוטי של העוני.

רן כהן: חבר הכנסת איתן, אני מכיר את הטענה הזאת היטב, 22 שנים בוועדת העבודה והרווחה.

רן כהן: אבל מאחר שאנחנו נוקטים אותה שיטת בדיקה משנה לשנה, שיטת הבדיקה בשנה נוכחית ביחס לקודמותיה היא תמיד יותר נכונה, כי היא לוקחת אותם נתונים.

חיים אורון: חתן פרס נובל, שהיה פה בכנס קיסריה, אמר שהמדד המוחלט שמופעל בארץ מעלה את מספר העניים.

רן כהן: ודאי שהוא מעלה את מספר העניים.

מיכאל איתן: לכן הצעתי, לצד מה שהוא אומר לגבי מדד הערכים, לעשות גם מדד מוחלט.

זבולון אורלב: רק מדינה אחת בעולם מודדת מוחלט.

רן כהן: אני אציע שתעבירו את ההצעה לוועדת העבודה והרווחה, תבואו לשם לקיים את הדיון.

רן כהן: דבר שני, המדיניות הזאת העדיפה להפריט כל מה שזז, דבר שגרם ליותר פיטורים ולפחות שכר עבודה.

רן כהן: יותר ויותר אנשים במדינת ישראל משתכרים פחות.

רן כהן: 40% מהעניים, מאותו מספר שנתתי, הם אנשים עובדים.

רן כהן: 60% מהם עובדים במשרה מלאה, ואף-על-פי-כן הם נמצאים מתחת לקו העוני.

רן כהן: המרכיב הרביעי - זאת המדיניות שהכתה גם ביהודים, אבל עוד יותר בערבים.

רן כהן: משפחות של ערביי ישראל חצו את קו 50% המשפחות העניות.

רן כהן: 52% מהמשפחות הערביות נמצאים מתחת לקו העוני.

רן כהן: אחרון חביב - בצפון הארץ תראו איך ממשלות ישראל האחרונות, מאז 2000, 2001, הכינו את תושבי הצפון למלחמה.

רן כהן: התושבים ממש הוכנו בצורה ראויה.

רן כהן: 32% מתושבי הצפון חיים מתחת לקו העוני.

רן כהן: 40% מקרב ילדי הצפון חיים מתחת לקו העוני.

רן כהן: ככה הכינו אותם ממשלות ישראל לפגוש את המלחמה הארורה הזאת שהיתה עכשיו בצפון.

דליה איציק: חבר הכנסת רן כהן, נא להפסיק.

דליה איציק: חבר הכנסת אמנון כהן.

דליה איציק: חברי הכנסת, אתם ביקשתם את הכינוס הזה.

דליה איציק: אני מבקשת להקשיב.

רן כהן: באמת ספרתי שיש יותר מ-30 חברי כנסת, לעומת הפעם הקודמת, שבה היו ארבעה, ולכן בואו נכבד את הנושא הזה.

דליה איציק: ואחר כך עוד באים בטענות.

רן כהן: הממשלה לא אשמה רק בעובדה שהיא ממשיכה פרסונלית את הממשלה הקודמת.

רן כהן: הממשלה אשמה גם בכך שהיא בעצם נוקטת את אותה מדיניות עצמה שהביאה לתוצאות של הדוח הזה שאני מדבר עליו.

דליה איציק: אני מוסיפה לך שתי דקות כי הפריעו לך.

רן כהן: רבותי, המדינה העניקה למוסד לביטוח לאומי כלים, כדי שהיא תוכל להקטין במידה רבה מאוד את ממדי העוני כאשר הוא כבר קיים בעקבות מדיניות.

רן כהן: ואז, בגובה קצבאות הקשישים, הזיקנה, החד-הוריות והילדים, למוסד לביטוח לאומי היו כלים להקטין מדי שנה את ממדי העוני.

רן כהן: הכלים האלה הולכים ונשחקים.

רן כהן: היום, גם אם תשימו את הצדיק הכי גדול בראש המוסד לביטוח הלאומי, לא יהיו לו כלים.

רן כהן: הממשלה עיקרה את הכלים שבידי המוסד לביטוח הלאומי.

רן כהן: הוא לא יכול להקטין את ממדי העוני.

רן כהן: הממשלה גם מרעה את המצב בהגדלת מספר העניים, בפגיעה האנושה במצבם, וגם מעקרת את היכולת של המוסד לביטוח לאומי להקטין את מספר העניים, להציל חלק מהם ולהעלות אותם מעל קו העוני.

דליה איציק: תודה לאדוני.

דליה איציק: חבר הכנסת יעקב ליצמן, בבקשה.

דליה איציק: הנושא הבא גם הוא דוח העוני של המוסד לביטוח לאומי, והוא הוגש על-ידי סיעות יהדות התורה, האיחוד הלאומי - מפד"ל וישראל ביתנו.

דליה איציק: ינמק את ההצעה חבר הכנסת ליצמן.

דליה איציק: לאחר דבריו ישיב השר אדרי.

יעקב ליצמן: גברתי היושבת-ראש, כנסת נכבדה, דוח העוני הוא מצד אחד כמו כל דוחות העוני שהיו עד היום, ומצד שני, הזלזול של הממשלה בדוח הזה חמור מזה של כל הממשלות הקודמות.

יעקב ליצמן: עד היום היינו רגילים שכשיש דוח עוני יש רעש גדול במדינה.

יעקב ליצמן: רואים שלאנשים מתחת לקו העוני אין מה לאכול.

יעקב ליצמן: יש היום, ברוך השם, הרבה מוסדות חסד.

יעקב ליצמן: המדינה מתעלמת מהעוני.

יעקב ליצמן: בממשלה כזאת אסור לשבת.

יעקב ליצמן: אנחנו בחודש הרחמים.

יעקב ליצמן: ממשלה שאין בה רחמנות היא הכי גרועה.

יעקב ליצמן: אני בטוח שמפלגת ש"ס לא יכולה להתעלם מהדוח הזה ומהצעדים האלה.

יעקב ליצמן: בממשלה הצביעו נגד, זה טוב ומצוין.

יעקב ליצמן: חבר הכנסת אזולאי, אני בטוח שאתה מקשיב לי, כי זה נורא חשוב לך.

יעקב ליצמן: בוועדת הכספים הכול תלוי בקולות ש"ס.

יעקב ליצמן: באף אחד לא, רק בקולות ש"ס.

יעקב ליצמן: לפי הקואליציה שם, זה עשרה נגד תשעה.

יעקב ליצמן: ברגע ששני חברי כנסת מש"ס יצביעו עם האופוזיציה, אין קיצוץ בקצבאות הילדים.

יעקב ליצמן: זה היה בהסכם הקואליציוני שלהם, זה והסעיף של הקיצוץ של 2008, שלא נכנס לתוקף.

יעקב ליצמן: אלה הדברים היחידים שהיו לגבי קצבאות הילדים.

יעקב ליצמן: אני לא מדבר על חברי כנסת אחרים.

יעקב ליצמן: אני רוצה לראות שהגמלאים ייתנו יד לקיצוץ לגמלאים.

יעקב ליצמן: גם בנציג שלהם בוועדה זה תלוי, חבר הכנסת גלזר.

יעקב ליצמן: בכל אחד.

יעקב ליצמן: מספיק שאתה נמנע, זה לא עובר.

יעקב ליצמן: מספיק הימנעות, זה לא עובר.

יעקב ליצמן: איזה דין-וחשבון אתם תיתנו למצביעים שלכם?

חיים אורון: לא חשוב להימנע.

חיים אורון: העבודה, ש"ס, גמלאים, כל אחד יכול להימנע.

יעקב ליצמן: אני עוד לא הגעתי למפלגת העבודה.

יעקב ליצמן: תחכה, בינתיים אני ביהדות התורה.

יעקב ליצמן: דיברנו על ש"ס, הגמלאים.

יעקב ליצמן: יש זמן.

יעקב ליצמן: יש לי עשר דקות.

דליה איציק: חבר הכנסת, אם תרצה עוד דקה, עוד דקתיים, אני אאפשר לך.

יעקב ליצמן: אני מודה ליושבת-ראש.

יעקב ליצמן: היא אומרת שאם יש עוד מפלגות - שאני אטפל גם בהן.

יעקב ליצמן: בסדר.

דליה איציק: לא, אני יודעת כמה קשה עבדת - - -

יעקב ליצמן: נגיע למפלגת העבודה.

יעקב ליצמן: אני כבר אמרתי ששר האוצר אמר שזה לא התקציב שהוא רצה להגיש.

יעקב ליצמן: ראש הממשלה הבטיח חמלה, ואני אמרתי בוועדה, בדיון על העוני בשבוע שעבר, שב"חמלה" יש אותן אותיות כמו ב"חלם".

יעקב ליצמן: בסך הכול זה אותו הדבר.

יעקב ליצמן: זו מדינת חלם כאן.

יעקב ליצמן: כשיש דוח עוני, מרעיבים אנשים, ומורידים עוד מיליארד שקל, זה לא חלם?

יעקב ליצמן: הממשלה הזאת לא מחפשת את הכסף במקום שאבד, היא מחפשת את הכסף איפה שיש אור.

יעקב ליצמן: היא רואה איזה אור - היא מורידה את הכסף.

יעקב ליצמן: זה שהכסף אבד בתל-אביב, זה לא משנה לה.

יעקב ליצמן: היא צריכה את זה בפריפריה, איפה שיש עוני, שם היא דופקת את כולם.

יעקב ליצמן: קריאה:

יעקב ליצמן: ואני רוצה להגיד גם לאלה שבאופוזיציה, שלא ייתנו יד.

יעקב ליצמן: גם אתם יש לי חשבון.

יעקב ליצמן: הנושא הזה, העוני, הדוח שפורסם - זה חמור מאוד, ואני רוצה לחזור לזה.

יעקב ליצמן: שר האוצר אמר שזה לא התקציב שהוא ציפה לו, שהוא רצה להעביר.

יעקב ליצמן: סך הכול - תלוי בשר האוצר, לא תלוי באף אחד.

יעקב ליצמן: עכשיו אני שומע, כיוון שפניתי למבקר המדינה וליועץ המשפטי לבדוק מה קרה עם זה, איך זה יכול להיות, כי זה בניגוד לחוק, אז פתאום מסבירים שרצו להעלות בין כה וכה, אז העלו את זה כבר עכשיו בפחות.

יעקב ליצמן: אז זה לא חלם?

יעקב ליצמן: בטח שזה חלם.

יעקב ליצמן: אלה תירוצים.

יעקב ליצמן: וגם זה רק עכשיו, בגלל הבלגן.

יעקב ליצמן: איפה החודשים הקודמים?

ראובן ריבלין: כדי שיקנו דירות.

יעקב ליצמן: ואין כסף לקנות דירות.

יעקב ליצמן: אז מי קונה את הדירות?

יעקב ליצמן: גם את הדירות האלה, עם הורדת המע"מ ב-1.5% - זה גם לעשירים, ברובו.

יעקב ליצמן: אז מה אומרים לנו שמרוויחים את זה?

יעקב ליצמן: שר האוצר בסינגפור, אדוני.

בנימין נתניהו: אז למה לא הזמינו את שר האוצר הקודם-הקודם?

יעקב ליצמן: אני אשמח אם אדוני יעלה את זה, אין בעיה.

רוני בר-און: שר האוצר הקודם - - - היה נוסע מספיק.

יעקב ליצמן: הוא לא היה נוסע מספיק?

יעקב ליצמן: לדעתי הוא לא נסע מספיק, בדיוק הפוך.

יעקב ליצמן: אבל, רבותי, בואו נעזוב את זה.

יעקב ליצמן: היום אנחנו באופוזיציה, אני מכבד את שר האוצר הקודם.

יעקב ליצמן: אני חשבתי ששר האוצר הנוכחי יתייחס יותר לעוני.

חיים אורון: - - - באופוזיציה, שאני מתחיל לחשוב - - -

יעקב ליצמן: - - - שאתה מתכוון להיכנס לקואליציה.

חיים אורון: לא - - -

יעקב ליצמן: תראה, חיים, אני יודע שינהלו גם אתכם משא-ומתן כדי לתמוך.

יעקב ליצמן: רבותי, אני מכיר את כל כללי המשחק, מכיר היטב.

יעקב ליצמן: אני יודע שידברו עם כולם, וזה יימנע, וזה לא יצביע.

יעקב ליצמן: אני מכיר את כל המשחקים.

רן כהן: אתה נהנה להישאר באופוזיציה - - -

יעקב ליצמן: אני לא נהנה להישאר באופוזיציה, ולא נהנה להישאר בקואליציה.

יעקב ליצמן: אני אומר שצריך לדעת מה קורה כאן עם העוני.

יעקב ליצמן: רבותי, אני אומר כל הזמן רק דבר אחד; אמרתי את זה פעם לביבי ואני אומר את זה גם לשר האוצר הנוכחי.

יעקב ליצמן: אני מבקש רק דבר אחד: תפסיקו לעזור לעניים.

יעקב ליצמן: ככל שאתם עוזרים יותר, אתם מורידים אותם יותר מתחת לקו העוני.

יעקב ליצמן: זה, לצערי, מה שקורה כאן.

דליה איציק: אני נותנת לך עוד דקה.

יעקב ליצמן: תודה רבה, גברתי.

יעקב ליצמן: אני מסיים.

חיים אורון: לא - - -

רן כהן: 60% מה-40% - - -

יעקב ליצמן: 60% מהעובדים, אוקיי.

רן כהן: - - -

יעקב ליצמן: זה מה שאמרתי, לא?

יעקב ליצמן: 60% - - -

שלי יחימוביץ': חצי מהעניים - - -

יעקב ליצמן: לא משנה.

יעקב ליצמן: זה מספיק חמור גם ככה, בקטע הזה, כי מה אומרים כל הזמן?

יעקב ליצמן: - לכו לעבוד.

יעקב ליצמן: ואם הם עובדים, אז מה?

יעקב ליצמן: ולכן אני מודה לגברתי היושבת-ראש על שהכנסת התכנסה, אני מקווה שלממשלה יש תשובות טובות, ולפחות הם עדיין יכולים לחזור בתשובה, אלה ימי התשובה והרחמים.

יעקב אדרי: גברתי היושבת-ראש, חברי חברי הכנסת, לא קל לעמוד כאן ולהשיב בנושא הזה, אני חייב להגיד, כאיש - - -

רן כהן: אגב, כבר מינו אותך לשר הרווחה?

אורי אריאל: האם הכנסת יכולה להתאחד בתמיכתה בשר הרווחה?

יעקב אדרי: רבותי, הבוקר הייתי בלוד והשתתפתי - אני עושה את זה כל שנה, כל חג, הייתי אצלך, יורם, אני מתנצל שלא קיבלתי אישור ממך.

יעקב אדרי: הייתי שם בחלוקה של מצרכים, ראיתי את התור, ראיתי את המצוקות, ולא קל לי לראות את הדברים האלה, אני חייב לומר, כמי שעוסק בנושא הזה שנים.

יעקב אדרי: שמעתי בקשב רב את הדברים שנאמרו כאן, ואני יכול להוסיף כהנה וכהנה, אבל, רבותי - - -

משה כחלון: תן קרדיט - - - שם - - -

יעקב אדרי: הרב גלויברמן, אני יודע; רבי יעקב.

יעקב אדרי: הוא עוסק במצוות כל השנים, ואני גם שותף שלו בענייני הרווחה.

יעקב אדרי: אני חושב שהוא עושה עבודת קודש.

יעקב אדרי: לא רק הוא, הרבה מאוד עמותות, הרבה מאוד ארגונים וולונטריים.

יעקב אדרי: יבואו על הברכה.

שמואל הלפרט: באילו נושאים תעסקו?

יעקב אדרי: הרב הלפרט, שמעתי את הרב ליצמן בקשב רב.

יעקב אדרי: אני מאוד מכבד אותו והוא יודע את זה, אבל לבוא ולשפוך הכול על הממשלה, כאשר אתה היית ועדיין אתה יושב-ראש ועדת הכספים?

יעקב אדרי: ראיתי אותך גם כשרצית לקצץ במשהו, להוריד במשהו, להוסיף על משהו.

יעקב אדרי: אתה עושה את זה בחן רב ובשכל רב.

יעקב אדרי: אז להגיד שהכול זה הממשלה - - -

יעקב ליצמן: אני שמח, אדוני השר, שאתה סומך עלי.

יעקב אדרי: אני סומך עליך, אבל אחרי שאני שומע דברים כל כך קשים, ואתה עדיין אוחז בקרנות המזבח של יושב-ראש ועדת הכספים, העניין נראה לי מאוד מוזר.

יעקב אדרי: אבל כיוון שאני מכבד אותך וסומך עליך, אני, באופן אישי - - -

דליה איציק: אדוני יושב-ראש האופוזיציה.

דליה איציק: לא נעים לי להעיר לך, אל תביך אותי.

שמואל הלפרט: - - - שר האוצר הקודם, הוא גרם לכול.

בנימין נתניהו: הקודם לקודם.

משה גפני: - - -

יעקב אדרי: לא, הרב גפני, הממשלה הזאת שינתה כבר בהתחלה אפילו בנושא העלאת השכר.

יעקב אדרי: אני חושב שזה היה דבר ללא תקדים שהעלינו את שכר המינימום ואני מאוד מקווה שכך יהיה בהמשך.

יעקב אדרי: למרות המלחמה ותוך כדי המלחמה, ממשלת ישראל הזרימה הרבה מאוד תקציבים לצפון.

יעקב אדרי: שר הפנים יושב פה.

יעקב אדרי: הוא עבר מיישוב ליישוב עם שר האוצר והם סייעו לרבים מהיישובים.

דליה איציק: חבר הכנסת אורי אריאל.

יעקב אדרי: - - שנגררה ונגררה ונגררה.

יעקב אדרי: לכל מי שקרוב לעניין של שכר עובדי הרשויות ועובדי המועצות הדתיות - אני שמח שאתמול זה נפתר.

יעקב אדרי: האיום הוסר, ומה שחשוב יותר - - -

רן כהן: מפני שההסתדרות איימה עליהם.

יעקב אדרי: אני חושב שגם השרים התלבשו על העניין הזה ונמצא פתרון משותף וטוב שנמצא.

יעקב אדרי: אני חושב שצריך לברך גם את ההסתדרות וגם את הממשלה.

יעקב אדרי: שר הפנים העלה את העניין בישיבת הממשלה, ואני חושב שטוב שכולם התלבשו על זה עם שר האוצר והסיפור הזה מאחורינו.

יעקב אדרי: עכשיו ערב חג וטוב שזה נגמר.

משה גפני: אנחנו מדברים על אותה מדינה, השר אדרי?

יעקב אדרי: אנחנו מדברים על אותה מדינה ועל אותה מליאה ואתה יודע גם יודע.

יעקב אדרי: כאשר רוצים לראות רק את החלק השחור - להגיד שהמצב ורוד?

יעקב אדרי: לא ולא.

יעקב אדרי: המצב קשה.

יעקב אדרי: המצב לא טוב.

יעקב אדרי: אני חושב שכל מי שקשור לעניינים החברתיים רואה את הדברים הלא-מכובדים, את האנשים שיורדים לרמה כל כך זולה ונמוכה, שצריכים לכתת רגליהם בין העמותות השונות על מנת שיהיה להם אוכל לחג.

רן כהן: אל תשתמשו במלחמה כטרמפ.

יעקב אדרי: זה לא טרמפ.

יעקב אדרי: רן, אתה יודע מה זה הוצאות של צבא.

יעקב אדרי: זו מציאות קשה שבה צריך להקצות לנושא הביטחון חלק מהמשאבים שהיו אמורים להיות מוקצים לנושאי חברה.

יעקב אדרי: כמו כן, אני חושב שנמצא האיזון הנכון כדי לתת לנושאים החברתיים, ואני מתאר לי שכאשר יהיה דיון בכנסת, יהיו שינוים בתקציב.

יעקב אדרי: אני מאמין שזה לא הסוף.

יעקב אדרי: כולנו שותפים לכך שיש לצמצם את ממדי העוני בישראל, ואני מאוד מקווה שהממשלה הזאת תעשה את זה.

יעקב אדרי: תודה.

דליה איציק: תודה לך, אדוני השר.

דליה איציק: חברי הכנסת, אני מציעה - חבר הכנסת מג'אדלה.

דליה איציק: אנחנו עוברים להצבעה.

דליה איציק: אדוני השר, מה הצעת?

יעקב אדרי: להעביר לוועדה.

דליה איציק: חבר הכנסת גפני, מה אתה מציע?

דליה איציק: יש לך דקה מהמיקרופון.

משה גפני: גברתי היושבת-ראש, היות שאני יהודי מאמין ואנחנו לפני ראש השנה, אני עושה חשבון נפש כאן.

משה גפני: לקחו הרבה מאוד כסף מהעניים, בעיקר מהקצבאות, בממשלה הקודמת.

משה גפני: הממשלה הנוכחית לא שינתה דבר.

משה גפני: ואז נאלצנו כולנו לקחת את כל הכסף הזה ולהשקיע אותו במלחמה.

משה גפני: הקדוש-ברוך-הוא מנהל את העולם, ולא היה צריך שום דבר מהכסף הזה.

משה גפני: הכסף הלך למלחמה כי לקחו אותו מהעניים.

משה גפני: אני לא צריך דוחות ואף אחד מאתנו לא צריך דוחות לעשות חשבון מי אשם בזה.

משה גפני: כולנו יודעים מי אשם בזה.

משה גפני: באה ממשלה חדשה, והממשלה הזאת באה בשם הנושא החברתי.

משה גפני: היא לא שינתה דבר, היא לא עשתה דבר, והציבור יגמול לה על זה, מכיוון - - -

דליה איציק: מה ההצעה שלך?

משה גפני: ההצעה שלי היא שהממשלה הזאת תיפול ותלך מן העולם.

משה גפני: יש להסיר את ההצעה מסדר-היום פורמלית, אבל צריך לדון על זה כל הזמן.

דליה איציק: חבר הכנסת דב חנין.

דב חנין: גברתי היושבת-ראש, רבותי וגבירותי חברי הכנסת, הנושא שהועלה בהצעות הדחופות הוא חשוב וחיוני, והאמת היא שהנושא הזה עומד לקבל טיפול בכנסת במסגרת דיוני התקציב.

דב חנין: הבעיה הגדולה היא, שיש פער תהומי בין קולות השבר והזעקה המוצדקים שנשמעים פה היום בכנסת לבין המסלול המקביל שהולכים ומכינים לנו בדמות חוק התקציב וחוק ההסדרים הבאים עלינו לרעה.

דב חנין: את שני הדברים האלה צריך ליישב.

דב חנין: כאשר הכנסת תתחיל את עבודתה הרגילה במחצית אוקטובר, אנחנו נתייצב בפני תקציב מדינה שאינו נותן שום מענה על הצרכים החברתיים, איננו נותן שום מענה על המצוקות החברתיות ואפילו מחמיר אותן - - -

דליה איציק: חבר הכנסת חנין, מה ההצעה שלך?

דב חנין: לכן, ההצעה שלי היא לקיים דיון נוסף במליאה, עוד לפני חזרת הכנסת מפגרת הקיץ, כדי לדון באופן מקיף ומלא בשאלות המצוקות החברתיות והדרכים להתמודד אתן, כדי שמסקנות הדיון תהיינה לפנינו כאשר נגיע לדיוני התקציב.

דב חנין: תודה.

דליה איציק: חברי הכנסת, אנחנו עוברים להצבעה.

דליה איציק: מי בעד הצעת השר, האומרת להעביר לוועדה - מייד עוברים להצבעה, נא לשבת.

דליה איציק: מי בעד, מי נגד - ירים את ידו.

דליה איציק: הצבעה מס' 1 בעד ההצעה להעביר את הנושאים לוועדה – 23 בעד ההצעה שלא לכלול את הנושאים בסדר-היום – 1 נמנעים – 1 ההצעה להעביר את הנושאים לוועדת העבודה, הרווחה והבריאות נתקבלה.

דליה איציק: ובכן, חברי הכנסת, הנושא מועבר לוועדת העבודה, הרווחה והבריאות - שני הנושאים ביחד.

דליה איציק: חברי הכנסת, אנחנו עוברים לדיון בנושא השלישי בסדר-היום: ממשלה ללא כיוון - מוגש על-ידי סיעות הליכוד, מרצ-יחד, רע"ם-תע"ל, חד"ש ובל"ד.

דליה איציק: ינמק את ההצעה חבר הכנסת יובל שטייניץ.

דליה איציק: חבר הכנסת שטייניץ, אני מבטיחה לך שישמרו לך על שקט פה, לא כפי שאתה שמרת שם.

דליה איציק: עד פה שמעתי אותך, ממש כל הזמן.

דליה איציק: אני מצטערת שאני מעירה לך, אבל אני אשמור מכל משמר שיהיה לך שקט.

יובל שטייניץ: גברתי היושבת-ראש, ממשלה ללא כיוון.

יובל שטייניץ: רבותי חברי חברי הכנסת, מה יותר חמור מממשלה ללא כיוון, חבר הכנסת גפני?

מנחם בן-ששון: למשל, ממשלה בראשות הליכוד.

יובל שטייניץ: ממשלה שמחפשת כיוון.

יובל שטייניץ: כי ממשלה ללא כיוון זאת צרה צרורה, אבל ממשלה שבכוח מחפשת את דרכה היא ממשלה מסוכנת שבעתיים.

יובל שטייניץ: רבותי, חברי חברי הכנסת, אפילו בנושא הפעוט והפשוט לכאורה, לא התחום המדיני, לא הביטחוני, לא הכלכלי ולא החברתי, אפילו בנושא הפעוט, הפשוט, הטריוויאלי לכאורה, שממשלות קודמות התמודדו אתו בפשטות ובהצלחה, אפילו במשימה של הקמת ועדת חקירה, לממשלה הזאת אין כיוון.

יובל שטייניץ: לממשלה הזאת אין אג'נדה אמיתית של חקירה.

יובל שטייניץ: הממשלה הזאת ביצעה חודש שלם קרקס של ועדות חקירה.

יובל שטייניץ: פעם עיתונאי אמר לי: שים לב, כבר שלושה ימים לא שמענו על ועדה חדשה או הרכב חדש.

יובל שטייניץ: בסוף מה התוצאה, רבותי?

יובל שטייניץ: הממשלה מקימה ועדה – עם אנשים טובים – אבל מטרת הוועדה היא לא חקירה אמיתית ועצמאית, אלא מטרתה למנוע חקירה.

יובל שטייניץ: כבר היום שמענו את מזכיר הממשלה הנכבד מציע למבקר המדינה לא לחקור, כי יש ועדת חקירה.

גאלב מג'אדלה: יש לי הצעה בשבילך.

יובל שטייניץ: תיכף אשמע את ההצעות שלך.

יובל שטייניץ: אני זוכר, רבותי, כאשר הקמתי את ועדת החקירה למערך המודיעין בעקבות המלחמה בעירק, לא היתה סערה ציבורית כזאת, לא היה צורך להשיב את אמון הציבור בצבא או בממשלה, אבל היה צריך לחקור כישלון ומחדל חמור גם בעירק וגם בלוב.

יובל שטייניץ: לכן, רבותי, אני נאלץ לקבוע בצער, מעולם לא היתה בתולדות ישראל ממשלה שאפילו ועדת חקירה רצינית, הגונה ועצמאית היא לא הצליחה להקים, אלא כל מה שהיא מצליחה להקים זו ועדה לשיבוש החקירה, ועדה להישרדותו של אולמרט ולהישרדותה של הממשלה.

יובל שטייניץ: אבל אני רוצה לדבר על נושא שהוא קריטי כבר היום.

יובל שטייניץ: הממשלה הזאת הודיעה על ביטול תוכנית ההתכנסות.

יובל שטייניץ: טוב עשתה.

יובל שטייניץ: אנחנו הזהרנו לפני הבחירות שהתכנסות ביהודה ושומרון, בלב הארץ - לא בעזה, בלב הארץ, מול ירושלים, תל-אביב ושדה התעופה בן-גוריון - תוביל לאסון בלב המדינה.

יובל שטייניץ: סוף-סוף נפל לממשלה האסימון, אבל עם ממשלה ללא כיוון - זה הדבר המסוכן.

יובל שטייניץ: היא מחפשת בכוח כיוון, במקרה הזה כיוון מדיני.

יובל שטייניץ: ומה הממשלה עושה?

יובל שטייניץ: מישהו יכול להסביר לי?

יובל שטייניץ: אדוני השר אדרי, אולי אתה תנסה להסביר.

יובל שטייניץ: יום אחד היא מכריזה על מצור על הרשות הפלסטינית ה"חמאסית", ואחר כך, ממש בימים שבהם אבו-מאזן לוקח את ארגון ה"פתח", לוקח את אש"ף ומכניס אותו לממשלת הטרור, לממשלת ה"חמאס" - -

עבאס זכור: ישראל היא ממשלת טרור.

יובל שטייניץ: - - היא מדברת עם ראשי ה"חמאס" ועם אבו-מאזן.

גאלב מג'אדלה: יובל - - -

יובל שטייניץ: אני רוצה להדגיש שיש ויכוח - - -

קריאות: - - -

יובל שטייניץ: היושבת-ראש הקודמת הבטיחה להגן עלי.

קולט אביטל: נכון.

קולט אביטל: חבר הכנסת מג'אדלה, אני מבקשת ממך.

קולט אביטל: תשאל אחר כך.

יובל שטייניץ: יש ויכוח בין האירופים לאמריקנים, ממש היום.

יובל שטייניץ: האירופים אומרים: תקימו ממשלת אחדות בראשות ה"חמאס", נחבק אתכם, הפלסטינים.

יובל שטייניץ: האמריקנים אומרים-מזהירים – היום זה התפרסם: תקימו ממשלת אחדות בראשות ה"חמאס" – נחרים לא רק את הממשלה, אלא גם את אבו-מאזן.

יובל שטייניץ: לא נשלים עם זה, אומרים האמריקנים, לא נשלים עם זה שתחזרו לימים שישראל צריכה להתחנן להכרה פלסטינית בקיומה.

עבאס זכור: מה הפתרון, נמשיך במלחמה?

יובל שטייניץ: מה עושה שרת החוץ ציפי לבני?

יובל שטייניץ: ביום שמתפרסמת האזהרה האמריקנית היא הולכת להיפגש עם אבו-מאזן.

יובל שטייניץ: אני מסיים בפנייה נרגשת לשרת החוץ לבני: הימנעי מפגישה עם אבו-מאזן.

יובל שטייניץ: דווקא היום, ביום שבו הוא מנסה להכניס את ה"פתח" לממשלה בראשות ה"חמאס", בל נירק בפרצופם של האמריקנים שמנסים להדק את הלחץ והמצור על ה"חמאס" וממשלתו.

יובל שטייניץ: אל תלכו להושיט יד למי שממש בימים אלה מכניס את ה"פתח" לממשלת ה"חמאס", לממשלה שמסרבת להכיר בישראל.

יובל שטייניץ: אל תיפגשי עם אבו-מאזן, אין דבר יותר גרוע מזה היום.

יובל שטייניץ: תודה רבה.

קולט אביטל: תודה רבה.

קולט אביטל: אדוני השר, בבקשה.

גאלב מג'אדלה: אני יכול לשאול את חבר הכנסת יובל שטייניץ?

קולט אביטל: תשאל אותו אחר כך.

קולט אביטל: זה לא זמן שאלות.

יעקב אדרי: גברתי היושבת-ראש, חברי הכנסת, שמעתי את חברי יובל שטייניץ בקשב רב.

יעקב אדרי: אני רואה את ההצעה המוגשת על-ידי סיעות שונות ומשונות ואתה מדבר על ממשלה ללא כיוון.

יעקב אדרי: לאופוזיציה יש כיוון?

יעקב אדרי: אתה מדבר בשם רע"ם-תע"ל, חד"ש, בל"ד.

יעקב אדרי: אתה באמת מדבר בשמן, יובל?

עבאס זכור: מה הבעיה לדבר בשמם?

יעקב אדרי: אני צריך להגיד לך מה עשו חברי הכנסת מבל"ד כאשר היתה פה מלחמה ואיפה הם נמצאים עכשיו?

יעקב אדרי: מאוד מעניין, הם מסכימים אתך, עם מה שאמרת?

יעקב אדרי: מאוד מוזר מה ששמעתי היום.

יעקב אדרי: ואני רגיל לשמוע דברי טעם מחבר הכנסת יובל שטייניץ.

יעקב אדרי: אני רואה הצעה שמדברת על ממשלה ללא כיוון ואתה כאילו בא עם כיוון, אבל כאשר אני רואה את הסיעות החתומות על ההצעה – הליכוד-מרצ-יחד-רע"ם-תע"ל-חד"ש - זה מאוד מעניין.

יובל שטייניץ: אדוני השר, הממשלה צריכה כיוון, לא האופוזיציה.

קולט אביטל: לך לא הפריעו, לכן אל תפריע לשר.

יעקב אדרי: כל מה שהוא אמר הוא על דעתכם?

עבאס זכור: מה מעניין בזה?

קולט אביטל: אני מבקשת לא להפריע.

יעקב אדרי: מאוד מוזר לי לראות את סיעת הליכוד מאוחדת עם סיעות בל"ד וחד"ש, מה גם שהדברים שאמרת על הפלסטינים ואבו-מאזן הם באמת בכיוון שלך.

יובל שטייניץ: בוודאי לא - - - הם יותר בכיוון שלכם.

קולט אביטל: חבר הכנסת שטייניץ, אני קוראת אותך לסדר בפעם הראשונה.

יעקב אדרי: אני חושב שלממשלה הזאת יש כיוון ברור.

יעקב אדרי: היתה מלחמה, ואת התוצאות שלה, עם כל הבעייתיות של המלחמה - ואני לא רוצה להתייחס מעבר למה שכולם אומרים - יש היום ועדת בדיקה בראשות שופט, ואני חושב שנראה שבסופו של דבר האמון בוועדה הזאת יהיה רב.

יעקב אדרי: הם יחקרו, הם יבדקו מה שצריך, יהיו לה כל הסמכויות.

יעקב אדרי: הדברים האלה נאמרו אתמול והיום הם כתובים בכל העיתונים.

יעקב אדרי: יש להם כל האפשרויות לבדוק ולחקור, ואני מקווה שכולנו נכבד גם את התוצאות של ועדת החקירה.

יעקב אדרי: דבר אחר - הם הורחקו מהגבול.

יעקב אדרי: צריך לומר את זה בקול רם.

יעקב אדרי: כרגע מתפרס כוח רב-לאומי, ואני מקווה שהם יעשו עבודה טובה.

יעקב אדרי: את זה נוכל לראות בהמשך.

יעקב אדרי: כוח של צבא לבנון בא לדרום-לבנון, וגם את זה צריך לציין.

יעקב אדרי: כנראה יהיה כוח – אני מאוד מקווה שכך יהיה - שיבדוק בגבולות איזה נשק נכנס מאירן, מסוריה ומהגבול הימי.

יעקב אדרי: יש כוחות שנפרסים בלבנון, ואני מאוד מקווה שיעשו עבודה טובה בעניין הזה.

יעקב אדרי: חשוב מאוד לציין את זה.

יעקב אדרי: אני חושב שכולנו צריכים להיות סבלניים כלפי ועדת החקירה.

יעקב אדרי: יהיו לה מסקנות, ואם נצטרך לעשות שינויים ובדק-בית בצבא – נעשה.

יעקב אדרי: הממשלה תצטרך לשנות חלק מדרכי עבודתה, וגם את זה היא תעשה.

קולט אביטל: תודה רבה.

קולט אביטל: אתה מציע להעביר את הנושא לוועדה או למליאה?

יעקב אדרי: אין לי בעיה להעביר לוועדת החוץ והביטחון.

קולט אביטל: הצעה אחרת לחבר הכנסת גבאי, בבקשה.

אליהו גבאי: גברתי היושבת-ראש, חברי הכנסת, אני רוצה להתייחס לנושא של ממשלה ללא כיוון.

אליהו גבאי: הממשלה מקימה ועדה ועוד ועדה, משנה את ההרכב שוב ושוב.

אליהו גבאי: הציבור מבולבל.

אליהו גבאי: בסופו של דבר היא צריכה להקים את הוועדה הממלכתית המתחייבת, כי אם היא לא תעשה את זה עכשיו, תעשה את זה הכנסת, ואם הכנסת לא תעשה – תעשה את זה הוועדה לביקורת המדינה.

אליהו גבאי: לכן, ככל שיקימו ועדה ממלכתית בהקדם, היא תהיה בעלת הסמכויות, היא תהיה החוקרת והיא זו שתצביע על הבעיות האמיתיות של מדינת ישראל.

אליהו גבאי: לכן, כל התחמקות לא תביא את זה לשום תוצאה אחרת מאשר ועדת חקירה ממלכתית.

קולט אביטל: זו לא הצעה אחרת, זה נאום, וזמנך תם.

קולט אביטל: אני מודה לך.

אליהו גבאי: כל הבעיות של מדינת ישראל הן ללא כיוון.

קולט אביטל: הבעיות ללא כיוון.

קולט אביטל: תודה רבה.

יובל שטייניץ: אני חושב שאפשר לקיים על זה דיון במליאה.

קולט אביטל: אנחנו נצביע על מליאה.

יעקב אדרי: אני מצטרף לבקשה לקיים דיון במליאה, אין לי בעיה.

קולט אביטל: נא להצביע.

קולט אביטל: הצבעה מס' 2 בעד ההצעה לכלול את הנושא בסדר-היום - 12 בעד ההצעה שלא לכלול את הנושא בסדר-היום - אין נמנעים - אין ההצעה לכלול את הנושא בסדר-היום של הכנסת נתקבלה.

קולט אביטל: בעד – 12, אין מתנגדים, אין נמנעים.

קולט אביטל: הנושא עובר למליאה.

קולט אביטל: הנושא הרביעי: הטיפול הלקוי בתושבי הצפון והדרום – הוגש על-ידי סיעות האיחוד הלאומי - מפד"ל ויהדות התורה.

קולט אביטל: ינמק את ההצעה חבר הכנסת אורי אריאל, בבקשה.

אורי אריאל: גברתי היושבת בראש, חברי חברי הכנסת, ראשית, שנה טובה, כתיבה וחתימה טובה לכולם ולכל בית ישראל; ובהזדמנות זאת, אם פגעתי, אם פגענו במישהו – סליחה ומחילה, ואנחנו ודאי סולחים לכל מי שפגע בנו.

בנימין נתניהו: אתה יודע, היום מה שאתה אומר זה אופנה - לרוחב הדתות.

קולט אביטל: לא כל כך.

מנחם בן-ששון: - - -

אורי אריאל: אני אגיד לכבוד חבר הכנסת נתניהו, ראש הממשלה לשעבר: האופנה הזאת קיימת בעם היהודי זה אלפי שנים, שבכל יום – ודאי בערב ראש השנה – ראוי לעשות חשבון נפש ולבקש סליחה אם חס וחלילה פגענו במישהו.

רוחמה אברהם-בלילא: יישר כוח.

אורי אריאל: הנושא שעומד בפנינו - טיפול הממשלה בתושבי הצפון והדרום בקווי העימות – לצערי איננו יכול לרדת מסדר-היום.

אורי אריאל: אני פונה לחבר הכנסת, השר : אתה יודע את זה טוב מכולם, כי אתה יודע – כמוני, כמו ראש הממשלה – שלדוגמה, אין שר רווחה.

אורי אריאל: ואתה לא יודע למה, ואני לא יודע למה, ואם יש מישהו שיודע למה – שיקום.

צבי הנדל: מחכים לרביץ.

אורי אריאל: אולי אדוני ראש הממשלה יודע למה; אולי כבוד ראש הממשלה יסביר, למה, בכל המצוקות, שכולנו מסכימים עליהן שהן קיימות – יותר חמורות, פחות חמורות – אדוני ראש הממשלה, למה אין שר רווחה?

אורי אריאל: בעניין הזה אין סליחה ואין מחילה, כי הדבר בידו של ראש הממשלה.

קולט אביטל: חבר הכנסת טל, זה מפריע.

קולט אביטל: אפשר לשבת?

קולט אביטל: בבקשה תמשיך.

אורי אריאל: בעניין הזה, לצערי הרב, אינני יכול לומר שיש סליחה ומחילה, כי הדבר בידי ראש הממשלה, בידי סיעת

אורי אריאל: כם, לקבוע ולגמור את העניין הזה, כדי שלא יהיה סבל למאות אלפי אנשים.

אורי אריאל: איזו הצדקה יש לעניין?

אורי אריאל: אדרבה.

אורי אריאל: יודיע ראש הממשלה עוד היום שהוא ממנה אותך ופותר את הבעיה.

אורי אריאל: זה עניין של הודעה, של החלטה, והיא בידו.

אורי אריאל: היא לא קשורה לאמריקנים, לא קשורה לאף אחד.

צבי הנדל: אפילו לא צריך עוד שר.

אורי אריאל: לצערי הרב, גם בדברים אחרים המצב קשה.

אורי אריאל: הייתי בדרום ושמעתי את האנשים שאך לפני חודשיים ראש הממשלה, מנכ"ל משרדו, הממשלה כולה, הבטיחו להם הרים וגבעות.

אורי אריאל: אדוני השר, אני מציע שלפני שתענה תשובה כללית, אולי תספיק עוד עכשיו, שמישהו יבחן מה מבין הדברים שהובטחו - נעשו.

אורי אריאל: כל חודש הם צריכים לחדש את השכירות.

אורי אריאל: לא נותנים להם את הכספים, לא גומרים עם מס רכוש - אני מדבר על אנשים שביתם נחרב; הם דיברו אתי, לא אחרים, לא עסקנים, לא ראשי ערים, וגם להם יש ביקורת קשה מאוד.

אורי אריאל: מה הם פשעו כלפיכם?

אורי אריאל: הם עוו?

אורי אריאל: הם מרדו?

אורי אריאל: מה הם עשו לכם, אלוהים.

אורי אריאל: בסדר, פיניתם אותם.

אורי אריאל: ועכשיו מה?

אורי אריאל: הרי אתה אמרת: אני אתערב אישית.

אורי אריאל: התערבת, באמת בדברים מסוימים שהתערבת – פתרת, אבל מה עם השאר?

אורי אריאל: מה, זה עניין בינינו?

אורי אריאל: אני אדבר עם השר, השר, מתוך תחושה של שליחות, אחריות, כאב לב, ירוץ, יסדר משהו, ומה הלאה?

אורי אריאל: הרי יש ממשלה – 25 שרים, יש ראש ממשלה.

אורי אריאל: הוא עמד בפניהם, דיבר, הבטיח הבטחות לפני כמעט ארבעה חודשים.

אורי אריאל: לא קרה דבר, אני אחראי למה שאני אומר.

אורי אריאל: מדוע?

אורי אריאל: אולי מישהו יסביר למה זה צריך להיות ככה.

אורי אריאל: נכון, כן, יש להם דרישות.

אורי אריאל: לא כל דבר שמציעים להם הם מוכנים לקבל.

אורי אריאל: טוב, נו, בסך הכול פינו אותם רק מהבית; לא דבר גדול.

אורי אריאל: אז גם הם – כן, הם רוצים כמה דברים.

אורי אריאל: הם מבקשים לחזור להיות חקלאים, אתם נגד?

אורי אריאל: אדם היה חקלאי, הוא רוצה, אף-על-פי שהוא בגיל 40, להמשיך להיות חקלאי.

אורי אריאל: מישהו נגד פה בבית?

אורי אריאל: - שיקום.

אורי אריאל: הם רוצים שיהיה להם מגרש בגודל שהיה להם.

אורי אריאל: הבטחתם להם.

אורי אריאל: אתם הבטחתם שמה שהיה להם – יהיה להם.

אורי אריאל: מישהו מחלקי הבית הזה מתנגד? – שיקום.

אורי אריאל: איך אומר השיר: אף אחד לא קם.

אורי אריאל: מדברים אל הקירות – על דבר שהוא מוסכם.

אורי אריאל: הוא לא במחלוקת, הוא לא פוליטיקה.

אורי אריאל: תואיל שרת החוץ, שנמצאת עכשיו בארצות-הברית, למסור לבית הזה אם היא מתכוונת לבקר אותו.

אורי אריאל: אני אענה לכם בשמה: לא.

אורי אריאל: אין לה שום כוונה לבקר אותו.

אורי אריאל: אפילו השגריר, שראש הממשלה לשעבר, אריאל שרון, הודיע פה שהוא שולח – וזה חידוש: שגריר ישראלי יבקר אזרח ישראלי בכלא.

אורי אריאל: תשאלו את השגריר דני איילון אם הוא מבקר את האזרח יונתן פולארד.

אורי אריאל: התשובה היא לא, כלום, zero, אפס; בושה, זלזול.

אורי אריאל: מדוע?

אורי אריאל: פגע בכם?

אורי אריאל: פגע במישהו פה?

אורי אריאל: הוא לא ממלא את חובותיו למדינת ישראל?

אורי אריאל: אתה בוחן את הטיפול בתושבי הצפון – השר אדרי, שר הרווחה, בעזרת השם, אולי כשאתה תבוא זה ישתנה.

אורי אריאל: אני לא יודע מה להגיד.

אורי אריאל: שר הרווחה הנוכחי, אתה יודע מי הוא?

אורי אריאל: שר הרווחה הנוכחי הוא ראש הממשלה.

אורי אריאל: לכאורה, מה יותר טוב מזה?

אורי אריאל: הרי אם הוא יגיד - - -

קולט אביטל: בבקשה לסיים.

אורי אריאל: אני מסיים.

אורי אריאל: הרי אם שר הרווחה, שהוא גם ראש הממשלה, ינחה את שר האוצר, מייד הכול ייפתר.

אורי אריאל: כך טיבם של דברים.

אורי אריאל: כשראש ממשלה מנחה, מחייב – הרי ודאי ששר האוצר יעשה מה שהוא אומר.

קולט אביטל: תודה רבה.

אורי אריאל: אבל לא.

אורי אריאל: הוא לא מנחה.

אורי אריאל: הוא לא שמע על הבעיות, הכול תקין.

אורי אריאל: בכל מקרה, אני עוד פעם רוצה לאחל לך, כמו לכולם, שנה טובה, ובעזרת השם, תחל שנה וברכותיה.

קולט אביטל: תודה רבה.

קולט אביטל: השר אדרי, בבקשה.

רוחמה אברהם-בלילא: תחל שנה וברכותיה - - -

אורי אריאל: לא רציתי להגיד את זה, כי זה יכול להתפרש לא נכון פה, בבית הזה.

יעקב אדרי: גברתי היושבת-ראש, חברי הכנסת, הנושא שהעלה חבר הכנסת אורי אריאל הוא נושא כאוב לכולנו.

יעקב אדרי: אתמול, אורי, ישבתי עם הגברת צביה שמעוני והעליתי בפניה כמה בעיות.

יעקב אדרי: אני מטפל בנושא שחבר הכנסת רובי ריבלין ביקש ממני לטפל בו, ואנחנו מתקדמים בעניין הזה.

יעקב אדרי: אתמול ישבתי אתה עוד פעם, ואני רואה בזה שליחות - לקדם כמה שיותר את הנושא ולהקל כמה שיותר על תושבי גוש-קטיף.

יעקב אדרי: אנחנו גם ביקרנו ממש בתחילת המלחמה; חברת הכנסת עמירה דותן, חבר הכנסת שי חרמש ואני עשינו סיור, ישבנו עם האנשים, דיברנו אתם, ולקחנו על עצמנו שבתחילת הפגרה אנחנו מתלבשים על הנושאים.

יעקב אדרי: לצערי הרב, היינו באמצע המלחמה ומובן שהיינו עסוקים בנושא הזה, אבל אני רוצה מהר מאוד לחזור לעניין הזה ולטפל בו באופן אישי, עם חברי.

יעקב אדרי: וכל מי שירצה להצטרף, כל מי שמפנה אלי נושא או בעיה - אני נכנס לעניין הזה.

יעקב אדרי: כמובן, בצפון המצב שונה.

יעקב אדרי: הצפון ספג נזקים קשים בכל הרמות, אם נזקים פיזיים, אם נזקים פסיכולוגיים, חינוכיים, פרנסה, תעסוקה.

יעקב אדרי: אין תחום שהצפון לא נפגע בו במלחמה הזאת.

יעקב אדרי: ומובן שגם פה הוקם קבינט מיוחד בראשותו של ראש הממשלה, שמתכנס כל שבוע – אני נמצא שם, אז אני יכול לפחות להעיד על העניין הזה – הדברים התחילו לזוז, לא כפי שחלק מאתנו היה רוצה, אבל התחילו לזוז.

יעקב אדרי: שוב, אני מאמין שהפתרונות קיימים.

יעקב אדרי: גם התקציבים קיימים, כבר אושרו לעניין הזה 4 מיליארדי שקלים, ואני מאוד מקווה שבחלוקה הנכונה, בדחיפה הנכונה, באיגום כל המשאבים, ובכך שראש הממשלה נמצא בתפקידו כיושב-ראש הקבינט, אני מאמין שהדברים בצפון ישתנו.

יעקב אדרי: אני רוצה להצטרף לברכות ולאחל למדינת ישראל ולכל התושבים, שתכלה שנה וקללותיה ותחל שנה וברכותיה ויתגשמו משאלות לבנו לטובה, אמן, כן יהי רצון.

יעקב אדרי: תודה.

קולט אביטל: תודה.

קולט אביטל: אדוני השר, אתה מציע מליאה או ועדה?

יעקב אדרי: אם רוצים דיון נוסף במליאה – אין בעיה.

קריאה: מליאה.

יעקב אדרי: עוד דיון במליאה – אין בעיה.

קולט אביטל: מליאה, אוקיי.

קולט אביטל: הצעה אחרת – חבר הכנסת אלדד, בבקשה.

אריה אלדד: אדוני השר, מקובל ברפואה לחשוב שהחלק הכי מועיל שברפואה הוא הרפואה המונעת.

אריה אלדד: עוד אנחנו עוסקים בשיקום בתיהם ההרוסים של תושבי הצפון, בדרום נמשך הירי.

אריה אלדד: ומי שהתעלם מהפרות ההסכמים הכתובים והלא-כתובים עם ה"חיזבאללה" ועכשיו מכה על חטא – לא, חלילה, על החזה שלו, אלא על החזה של קודמו בתפקיד, כיוון שהתעלמנו ממה שעשה ה"חיזבאללה" בדרום-לבנון - מתיר היום ל"חמאס" לעשות אותו דבר ברצועת-עזה.

אריה אלדד: אני מציע שהנושא יועבר לדיון בוועדת החוץ והביטחון.

אריה אלדד: תודה רבה.

קולט אביטל: תודה רבה.

קולט אביטל: ובכן, יש לנו הצעה למליאה, ויש הצעה לוועדת החוץ והביטחון.

קולט אביטל: חבר הכנסת אריאל?

אורי אריאל: מליאה.

קולט אביטל: מליאה.

קולט אביטל: הצבעה מס' 3 בעד ההצעה לכלול את הנושא בסדר-היום – 10 בעד ההצעה שלא לכלול את הנושא בסדר-היום – 2 נמנעים – אין ההצעה לכלול את הנושא בסדר-היום של הכנסת נתקבלה.

קולט אביטל: בעד – 10, נגד – 2, נמנעים – אין.

קולט אביטל: אני קובעת אפוא שהדיון יהיה במליאה.

קולט אביטל: הישיבה הבאה, אם לא תיקבע אחרת, תהיה עם פתיחת כנס החורף.

קולט אביטל: תודה.